text: ПГТХТ "Никола Димов" Пирдоп: Училищна програма Клас Еразъм+ - Вестник Камбана
  Публикувано на 12.11.2021 в Новини
  Благодарение на участието си в програма "Еразъм+" през изминалите 7 години ПГТХТ "Никола Димов" Пирдоп създаде устойчиви партньорства с чуждестранни компании, които прераснаха и в съвместни инициативи отвъд границите на европейската програма за образование и обучение. Училището получи подкрепа от своите Еразъм+ партньори "Виталис" – Германия и "Брага Мобилити Оупън" – Португалия за стипендиантска кампания, училищна програма "Клас Еразъм+" и годишни награди за ученици с професионални постижения "Еразъм+ Отличник".
  През месец октомври тази година приключи изпълнението на Училищна програма "Клас Еразъм+" – иновативен образователен продукт по проект 2019-1-BG01-KA102-062124 "Социално приобщаване в ПОО чрез европейска мобилност".
  Не по-маловажно е обединението на партньорите около друга форма за поощрение на възпитаниците на училището – този път за големите ученици от 12 клас. Училището учреди специален приз за ученици с постижения в професионалната подготовка "Еразъм+ Отличник". Еразъм+ отличници стават стажанти по Еразъм, състезатели по професии, както и с доказани умения в професионалната подготовка.
  Отличници на Виталис Германия са: 2020, Здравко Мутафчиев – готвач и Фатих Пашалиев – хлебар-сладкар; 2021, Алекс Димов и Габриела Киркорова – сервитьори. Отличници на Брага Моб, Португалия са: 2020, Богослава Минкова – сервитьор; 2021, Павлина Николова – сервитьор и Николай Гергов – готвач. На учениците са връчени парични награди и сертификати.
  Димитринка Раковска
  Предишна публикация: ФК "Пирдоп" на трето място във временното класиране на Областното първенство за деца